
«Банктік қарыздар, микрокредиттер мен салымдар бойынша анық, жылдық, тиімді, салыстырмалы есептеудегі сыйақы мөлшерлемелерін (нақты құнды) есептеу қағидаларын бекіту туралы» Қазақстан Республикасы Қаржы нарығын реттеу және дамыту агенттігінің Басқармасының қаулысының жобасына 
(бұдан әрі – Жоба) 
ТҮСІНДІРМЕ ЖАЗБА

1. Әзірлеуші мемлекеттік органның атауы
Қазақстан Республикасы Қаржы нарығын реттеу және дамыту агенттігі.
2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері
[bookmark: _GoBack]Қазақстан Республикасының 2026 жылғы 23 шілдедегі «Қазақстан Республикасының кейбір заңнамалық актілеріне қаржы нарығын жетілдіру және цифрландыру, банкроттық, сондай-ақ мемлекеттік органдарды бағалау мәселелері бойынша өзгерістер мен толықтырулар енгізу туралы» Заңын іске асыру жөніндегі қаулы жобасы.
3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі)
Жобаны қабылдау мемлекеттік бюджеттен ақша қаражаттарын бөлуді қажет етпейді.
4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы
Жобаны қабылдау теріс әлеуметтік-экономикалық, құқықтық және (немесе) өзге де салдарға әкелмейді, сондай-ақ ұлттық қауіпсіздікті қамтамасыз етуге теріс ықпалын тигізбейді.
5. Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдарды егжей-тегжейлі сипаттайтын нақты мақсаттар мен күтілетін нәтижелердің мерзімдері
Жоба бұрын белгіленген талаптарды біріктіру арқылы банктің қарыздар, микрокредиттер және салымдар бойынша жылдық тиімді сыйақы мөлшерлемесін есептеу рәсімі мен әдістерін оңтайландырады.
Ол банктерге, банктік операциялардың жекелеген түрлерін жүзеге асыратын ұйымдарға және микроқаржылық ұйымдарына, атап айтқанда, қаржылық қызметтерді тұтынушылармен жасалатын банктік қарыздар және микрокредиттер шарттарында жылдық тиімді сыйақы мөлшерлемесін көрсету талабына қатысты қолданылады.
Құжат жобасы банктердің, банктік операциялардың жекелеген түрлерін жүзеге асыратын ұйымдардың және микроқаржылық қызметпен айналысатын ұйымдардың қызметтерін пайдаланатын қаржылық қызметтерді тұтынушылардың (оның ішінде жеке және заңды тұлғалардың) құқықтарын қорғайды.
Құжат жобасы аталған қаржы ұйымдарының қызметіне қатысты жаңа талаптарды енгізбейді және алғашқы ресми жарияланған күннен бастап он күнтізбелік күн өткен соң күшіне енеді.
6. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіліктің болмауы.
Талап етілмейді.
7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.
Сәйкес келеді.
8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.
Жеке кәсіпкерлік субъектілері шығындарының төмендеуін және (немесе) ұлғаюын көздемейді.
